Vitas (kunigaikštis)
Vitas (dar Vidas, Romantas, Rumuntas, Romanas, pravardė – „Vilkas“) – lietuvių kunigaikštis, minimas rusų metraščiuose. Pasak Voskresensko metraščio, jis buvęs Danilo sūnus, Lukomlio kunigaikščio Rostislavo anūkas. Vitas atvykęs iš Konstantinopolio ir su tėvu valdęs po Mindaugo mirties. Po jo valdęs sūnus Traidenis. Pasak legendos, Vitas be Traidenio dar turėjęs keturis sūnus: Daumantą, Narimantą, Alšį ir Giedrių. Vito istoriškumas dažnai vertinamas skeptiškai.